ประจำเดือนขาด5-6เดือนแล้ว ท้องน้อยบวมและปวด ท้องผูก และมีน้ำใสๆไหลออกจากหัวนม ตอนไปบีบที่นม มีอาการคัน
สวัสดีค่ะ หากประจำเดือนขาดมาหลายเดือนแล้ว และที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูก่อนค่ะ หากตรวจพบการตั้งครรภ์ อาการท้องน้อยบวม ปวดท้องน้อย ท้องผูก ก็น่าจะเป็นอาการของการตั้งครรภ์ได้ หากตรวจไม่พบการตั้งครรภ์ การที่ประจำเดือนไม่มา จึงอาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น มีกลุ่มอากาารถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นหากตรวจไม่การตั้งครรภ์ อาการท้องน้อยบวม ปวดท้อง ท้องผูก มีน้ำใสๆ ไหลจากหัวนม คัน อาจเกิดจากสาเหตุอื่นๆ ที่ไม่ได้เป็นสาเหตุที่ทำให้ประจำเดือนไม่มาดังกล่าวได้ เช่น การมีน้ำใสๆ ไหลจากหัวนม อาจเกิดจากการไปนวดกระตุ้นเต้านมบ่อยๆ หรือเกิดจากการมีภูมิแพ้ที่ผิวหนังของหัวอยู่ ซึ่งทำให้มีอาการคันร่วมด้วยได้ ส่วนอาการท้องผูก หากเป็นบ่อยๆ ก็จะทำให้มีอาการท้องน้อยป่องและปวดท้องได้ เป็นต้นหากประจำเดือนยังคงไม่มา และยังคงมีอาการต่างๆ อยู่ แนะนำให้ไปพบแพทย์เพื่อหาสาเหตุค่ะ ในเบื้องต้น ก็ไม่ควรไปบีบนวดคลึงเต้านม ไม่ใช้ครีม โลชั่น หรือยาใดๆ ไปทาที่หัวนมค่ะ